Обучението на МИГ, което се проведе на 29.07.2021г., обхвана прилагането на Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от европейските структурни и инвестиционни фондове, Закон за обществените поръчки /ЗОП/, осъществяване на предварителен/последващ контрол, сключване на допълнителни споразумения, подаване на заявки за плащане и мониторинг.

След приключване на срещата беше проведена дискусия и бяха предоставени допълнителни разяснения по зададените въпроси от страна на представителите на МИГ.

Въпроси, които бяха зададени от страна на МИГ след приключеното обучение на 29.07.2021г.

**1. Какво съласувателно писмо следва да се представи от страна на МИГ, когато бенефициентът е подал искане за изменение/допълнение на административния договор, което касае последващ контрол на вече проведени процедури по реда на ПМС 160 от 1 юли 2016 г. и ЗОП? Следва ли МИГ да се произнася по представените документи или само уведоми бенефициента и ДФЗ?**

Имайки предвид, че в административния договор е заложно изискване ….Чл. 19.(1) Изменение и/или допълнение на договора може да се извърши по заявление на БЕНЕФИЦИЕНТА и след одобрението му от МИГ.

(2) Местната инициативна група уведомява ФОНДА за одобреното заявление за промяна на договора за предоставяне на финансова помощ не по-късно от два месеца преди изтичането на срока на договора с получателя на финансова помощ от административния договор следва да се представи.

Ви уведомямаваме, че когато искането за изменение на административния договор касае контрол след проведена процедура по реда на ЗОП или ПМС 160 и вписване на изпълнител, то МИГ не осъществяват последващ контрол, тъй като тази проверка се осъществява по утвърдена от ДФ „Земеделие“ процедура. Достатъчно е само вашето съгласие.

**2. Могат ли да се променят активи, които са заложени в проектното предлажение, преди да е приключила оценката на проекта и да е сключен административен договор?**

1. За кандидати, които са възложители по реда на ПМС 160 или ЗОП не се допуска промяна/изменение на проектното предложение, когато същото е в процес на оценка. В случай, че след сключване на административния договор, възникнат обстоятелста, които налагат промяна на вече одобрените разходи/дейности, то същата следва да бъде съобразена с изискванията на раздел „Изменение и прекратяване на договора“ от административния договор.

2. За кандидати, които **не** са възложители по реда на ПМС 160 или ЗОП, би била допустима промяна в проектното предложение, само когато кандидатът се намира в обективна невъзможност да изпълни инвестицията, за която се кандидатства, поради независещи от него обстоятелства. Исканата промяна трябва да бъде обоснована, за нея следва да бъдат представени необходимите документи и същата не следва да бъде в противоречие с утвърдените условия за кандидатстване. Тя не трябва да води до промяна на качеството на проектното предложение, съгласно изискванията на ЗУСЕСИФ и Постановление № 162 от 5 юли 2016 г. Изменението не трява да надвишава първоначално заявената сума, за която се кандидатства в проектното предложение и да води до промяна в ТФО на проекта.

**3. Кога могат да се променят одобрените технически спецификации или количествено-стойностни сметки, заложени в сключения административен договор?**

В административния договор ясно са разписани изискванията за промяна/изменение на договор… „бенефициентът се задължава най-късно до подаването на искане за окончателно плащане, но не по-късно от два месеца преди изтичане на срока по чл. 6, ал. 1 да уведоми **ФОНДА** за извършени промени в процеса на изпълнение на проекта по отношение на одобрени технически параметри/спецификации на подпомаганите активи, одобрените количествено-стойностни сметки и/или спецификации на подпомаганите дейности“....

Всяка една промяна след сключване на административен договор следва да бъде съгласувана с ДФЗ, преди подаване на заявка за плащане.

Тук е много важно да отбележим, че всяко едно изменение, което касае одобрените технически специификации или одобрените количества в съответните приложения /№7 и №5/ към административния договор, за кандидати възложители по реда на ПМС 160 от 1 юли 2016 г. и ЗОП, то следва да бъде съгласувано с ДФ „Земеделие“ преди обявяване на процедурата.

Обръщаме внимание, че съгласно чл. 9, ал. 1, т. 3 от административния договор, “ФОНДЪТ има право да откаже пълно или частично изплащане на финансовата помощ по подаденото от БЕНЕФИЦИЕНТА искане за плащане, както и да изиска възстановяване на част или цялата помощ, ведно със законна лихва върху сумите от административни договор, когато инвестицията/дейността съгласно Приложение № 1 от договора е изпълнена неточно, включително когато БЕНЕФИЦИЕНТЪТ е придобил активи и/или изпълнил дейности - предмет на подпомагането, с технически параметри или в отклонение от количествено-стойностна сметка, различни от одобрените от ФОНДА, и не е уведомил ФОНДА по реда на Раздел VII за извършените промени - когато констатираните отклонения: водят до недопустимост или необоснованост на заявените за подпомагане дейности или разходи, или засягат основната цел на проекта, или променят предназначението на инвестицията/дейността, съгласно одобрения проект, или водят до несъответствие с целите, дейностите, изискванията и критериите за оценка, определени в стратегията за ВОМР и този договор, включително приложенията към него.

 **4. Може ли да бъде удължен срокът за реално изпълнение на инвестицията, заложен в чл. 6, ал. 3, т. 1, за кандидати, които не са възложители по реда на ПМС 160 от 1 юли 2016 г.?**

**Чл. 6. (1)** **БЕНЕФИЦИЕНТЪТ** се задължава да извърши инвестицията – предмет на този договор в изпълнение на дейностите по проекта към стратегията за ВОМР, финансиран от ЕЗФРСР **в срок до ….. (***попълва се съгласно условията на МИГ за изпълнение на проектите***), но не повече от 36 месеца, а за договори сключени след 30 юни 2020 г. - не по-късно от 30 юни 2023 г.**

**(2)** Срокът по ал. 1 започва да тече от датата на подписването на този договор.

**(3)** В срока по ал. 1 **БЕНЕФИЦИЕНТЪТ** се задължава:

1. да започне реалното изпълнение на инвестицията и/или дейностите по този договор в срок не по-дълъг от шест месеца от датата на подписването му, с изключение на случаите по т. 2

2. да започне реалното изпълнение на инвестицията и/или дейностите по този договор в срок не по-дълъг от шест месеца от получаване от страна на БЕНЕФИЦИЕНТА на последното по време решение на ФОНДА за съгласуване на определянето на изпълнител за дейностите по строителство, услуги и/или доставки на стоки по одобрения проект, когато в него са предвидени разходи, които изпълняват условията на чл. 50, ал. 2 от ЗУСЕСИФ.

От страна на ДФ „Земеделие“ са предприети действия по изменение на административния договор, които ще конкретизират сроковете за стартиране на инвестицията за бенефициенти, които не провеждат процедура за избор на изпълнител с публична покана по реда на ПМС 160. Бенефициентът ще се задължава да започне реалното изпълнение на одобрения проект в срок не по-дълъг от дванадесет месеца от сключването на договора, за което следва да уведоми Фонда, като представи надлежни доказателства за това в същия срок. Когато до изтичането на срока по изр. първо Бенефициентът представи на Фонда надлежни документи, пряко свързани с изпълнението, от които е видно, че е извършил или извършва реални действия и започването на изпълнението е предстоящо, този срок може да бъде удължен по преценка на Фонда, но с не повече от три месеца.

**5. Разяснения при прилагане ПМС № 160 от 1 юли 2016 г.?**

За да бъде прилагано ПМС 160 следва да бъдат изпълнени едновременно условията на чл. 50 от ЗУСЕСИФ, а именно: **одобрена субсидия над 50% и одобрени разходи над заложените прагове**.

Праговете на одобрените разходи, за които следва да се приложи ПМС 160 са:

* Строителство, в това число строителство, в т. ч. съфинансирането от страна на бенефициента**, без данък върху добавената стойност**, е равна или по-висока от 50 000 лв.;
* Доставки или услуги, в т. ч. съфинансирането от страна на бенефициента, **без данък върху добавената стойност**, е равна или по-висока от 30 000 лв.

**При оценка на проектните предложения обръщаме внимание на следното:**

1. В част от утвърдените условия за кандидатстване на МИГ, които допускат предоставяне на финансова помощ **над 50 %, но разходите** **са под праговете на чл. 50 от ЗУСЕСИФ,** **не е предвидено предоставяне на предварителни или окончателни договори на етап кандидатстване.**

1.1. В този случай оценителната комисия преценява само обосоноваността на заявените разходите, чрез методите указани в условията за кандидатстване - най-малко три съпоставими оферти, пазарни консултации, пазарни проучвания, референтни цени, а кандидатът следва да представи договор с избран доставчик след сключване на административния договор с ДФЗ. При това положение в административния договор не следва да има посочен изпълнител на услугата/доставката/СМР по проектното предложение. След сключване на админстративния договор, кандидатът се задължава да представи договор с изпълнител за конкретния разход, който се вписва с допълнително споразумение.

1.2. Ако обаче, кандидатът е представил договор за доставка/услуга/СМР още на етап кандидатстване, въпреки че същият не е изискуем, съгласно условията за кандидатства, то оценителната комисия следва да уведоми кандидата, че документът не е изискуем и да го запита с писмото, дали избрания от него изпълнител следва да бъде вписан при евентуално сключване на административен договор с ДФЗ. В случай, че кандидатът потвърди това обстоятелство, то оценителната комисия следва да обследва представения договор за избор на изпълнител и съответно да се впише в административния договор.

2. Когато в условията за кандидатстване се изисква представяне на договор за доставка/услуга/СМР, но на етап оценка се установи, че кандидатът следва да проведе процедура по реда на ПМС 160, то оценителната комисия уведомява за това кандидата. В този случай се извършва само преценка за обосоноваността на разходите чрез методите, указани в условията за кандидатстване - най-малко три съпоставими оферти, пазарни консултации, пазарни проучвания, референтни цени, без да се обследват представените от кандидата договори за избор на доставчик, като не се вписва изпълнител при сключване на административен договор с ДФЗ.

----------------------------------------------------------------------------------------------------------------------

**ПРИМЕРИ ЗА ПРИЛАГАНЕ НА ПМС160/2016 Г.:**

**ТАБЛИЦА№ 1:**

|  |
| --- |
| **Таблица за одобрени разходи** |
| **№** | **Одобрени разходи** | **Одобрена сума /лв./ без ДДС** |
| 1 | Настолен компютър | 20 000,00 |
| 2 | Монитор | 400,00 |
| 3 | Лаптоп | 700,00 |
| 4 | Говорители | 1 000,00 |
| 5 | Фотоапарат Nikon D-серия с обектив  | 2 110,00 |
| 6 | Телевизор | 1 350,00 |
| 7 | Интернет радио | 1 350,00 |
| 8 | Непрекъсваемо токозахранващо устройство  | 6 050,00 |
| 9 | СМР на сграда  | 35 000,00 |
|  |  |  |
| **1** | **Одобрени разходи за доставка:** | **32 960,00** |
| **2** | **Одобрени разходи за СМР:** | **35 000,00** |
| **\*** | **Одобрена субсидия:** | **над 50%** |

**Заключение:**

1. За разходите, оцветени в червено, кандидатът следва да проведе процедура по реда на ПМС 160 и за тях не се обследват предварителни договори, дари и такива да са били предствени на етап кандидатстване.

2. Ако за разходите оцветени в зелено, към датата на подаване на проектното предложение, съгласно условията за кандидатстване се изисква представяне на предварителен договор за СМР, то тогава оценителната комисия следва да обследва този договор и да одобри избрания доставчик, като същия следва да се впише и в административния договор.

3. Ако за разходите оцветени в зелено, към датата на подаване на проектното предложение, съгласно условията за кандидатстване **не** се изисква предоставяне на предварителен договор за СМР, то тогава кандидатът следва да предостави такъв, след сключване на административния договор. Но, ако въпреки това, такъв е представен, виж указанията, дадени в т. 1.2 по-горе.

**ТАБЛИЦА 2**

|  |
| --- |
| **Таблица за одобрени разходи** |
| **№** | **Одобрени разходи** | **Одобрена сума /лв./ без ДДС** |
| 1 | Настолен компютър | 20 000,00 |
| 2 | Доставка на народни носии |  12 000,00 |
| 2 | СМР на сграда  | 35 000,00 |
| **1** | **Одобрени разходи за доставка на оборудване:** | **20 000,00** |
| **3** | **Одобрени разходи за доставка на народни носии**  | **12 000,00** |
| **2** | **Одобрени разходи за СМР:** | **35 000,00** |
| **\*** | **Одобрена субсидия:** | **над 50%** |

**Заключение:**

1. За разходите за СМР, оцветени в зелено следва да спазвате указанията дадени в заключението под Таблица № 1.

2. Видно от посочения пример, общо одобрените разходи за доставка на настоелен компютър и доставка на народни носии надхвърлят прага за доставка от 30 000 лв. без ДДС, но за същите не се налага провеждане на процедура по реда на ПМС 160 с публична покана, тъй като двете доставки не са предвидени за сходни нужди. Реда за определяне на доставчика е разписан в заключението под Таблица № 1.

**ТАБЛИЦА № 3:**

|  |
| --- |
| **Таблица за одобрените разходи** |
| **№** | **Одобрени разходи** | **Одобрена сума /лв./ без ДДС** |
| 1 | Трактор  | 100 000,00 |
| 2 | Челен товарач | 20 000,00 |
| 3 | Плуг  | 7 000,00 |
| 4 | Създаване на трайни насаждения | 32 000,00 |
|  |  |  |
| **1** | **Одобрени разходи за доставка** | **127 000,00** |
| **2** | **Одобрени разходи за услуга /създаване на трайни насаждения/** | **32 000,00** |
| **\*** | **Одобрена субсидия:** | **над 50%** |

**Заключение:**

В този случай, кандидатът следва да проведе процедура по реда на ПМС № 160 от 2016 г. за всичи одобрени разходи и за тях не се изискват или обследват представени от кандидата договори за доставка/услуга. При това положение в административния договор не се вписва изпълнител, дори и да е представен договор за избор на изпълнител на етап кандидатстване.

**ВАЖНО!**

1. Кандидатът се задължава да избере изпълнител с **публична покана**, когато одобрените разходи са над праговете, заложени в чл. 50 от ЗУСЕСИФ.

2. В случай, че всички или част от разходите са с прогнозни стойности под 30 000 лв. или СМР под 50 000 лв. без ДДС, в нормативната уредба не са регламентирани специфични правила, т.е. възложителят е в оперативна самостоятелност да сключи договор с доставчик по избран от него метод.

**6. Важно при изготвяне на административните договори.**

1.ДФЗ ще предприеме мерки по изменение на административния договор в Приложение № Приложение № 5 „Количествено-стойностна сметка“ – важи, когато предметът на договора включва извършване на строително-монтажни работи на хартиен и електронен носител във формат (xls), тъй като за кандидати, възложители по реда на ПМС 160 и ЗОП следва да бъде предоставено Приложение № 5 с одобрени **само** количествени сметки. Количествено-стойностните сметки ще бъдат одобрени след проведена процедура и осъществен последващ контрол от страна на ДФЗ, след което ще бъде сключено допълнително споразумение.

2. В случай, че определен вид разход не бъде одобрен, тъй като същия не е допустим, то в Приложение № 5 се включват всички позиции, но одобреното количество следва да бъде „0“. Това важи и в случаите, когато редуцирате определени позиция от КСС, а не целия разход.

**Пример:** Обект „Рехабилитация на път PAZ 1061“ не е допустим за подпомагане, допустим е само обект: „Изграждане на нов път PAZ 2063“, но например позиция № 5 от КС не е допустима, то Приложение № 5 изглежда по този начин:

|  |
| --- |
| **Приложение № 5 - Количествени сметки**  |
|  **Кандидат**  | **Община или възложител по ПМС 160** |
| **Обект: Рехабилитация на Път PAZ 1061**  |
|
|
|   | **Сметка 1. Земни работи** | Мерна единица  | Одобрено количество  |
| 1 | Почистване храсти и дървета с диаметър до 10см | м2 | 0,00 |
| 2 | Разкъртване на съществуващи водостоци и крила към тях, транспортиране на определено растояние, разтоварване на депо и оформянето му съгласно изискванията на ТС.  | м3 | 0,00 |
| 3 | Изкоп земни почви, включително натоварване, транспортиране на определено растояние, разтоварване на депо и оформянето му съгласно изискванията на ТС.  | м3 | 0,00 |
| 4 | Изкоп за окопи и дренажи, включително натоварване, транспортиране на определено разстояние, разтоварване на депо и оформянето му, съгласно изискванията на ТС. | м3 | 0,00 |
| 5 | Изкоп за съоръжения в земни почви, включително натоварване, транспортиране на определено разстояние, разтоварване на депо и оформянето му, съгласно изискванията на ТС. | м3 | 0,00 |

|  |
| --- |
| **Обект: "Изграждане на нов път PAZ 2063“**  |
|
|   | **Сметка 1. Земни работи** |   |   |
| 1 | Почистване храсти и дървета с диаметър до 10см | м2 | 120,00 |
| 2 | Разкъртване на съществуващи водостоци и крила към тях, транспортиране на определено растояние, разтоварване на депо и оформянето му съгласно изискванията на ТС.  | м3 | 8,00 |
| 3 | Изкоп земни почви, включително натоварване, транспортиране на определено растояние, разтоварване на депо и оформянето му съгласно изискванията на ТС.  | м3 | 172,76 |
| 4 | Изкоп скални почви за отваряне на габарита, включително натоварване, транспортиране на определено растояние, разтоварване на депо и оформянето му съгласно изискванията на ТС.  | м3 | 319,20 |
| 5 | Изкоп за окопи и дренажи, включително натоварване, транспортиране на определено разстояние, разтоварване на депо и оформянето му, съгласно изискванията на ТС. | м3 | 0,00 |
| 6 | Изкоп за съоръжения в земни почви, включително натоварване, транспортиране на определено разстояние, разтоварване на депо и оформянето му, съгласно изискванията на ТС. | м3 | 98,00 |
| 7 | Изкоп хумус, включително натоварване, транспортиране на определено разстояние, разтоварване на депо и оформянето му, съгласно изискванията на ТС. | м3 | 1 368,49 |
| 8 | Разкъртване на трошенокаменна настилка, транспортиране на определено растояние, разтоварване на депо и оформянето му съгласно изискванията на ТС.и всички свързани с това разходи  | м3 | 1 367,89 |

3. Приложение № 5 и Приложение № 7 не се изготвя, когато кандидатът е различен от възложител по реда на ПМС 160 или ЗОП. За тези кандидати се счита, че одобрената субсидия е под 50% и за заявените разходи кандидатът има сключени предварителни или окончателни договори за доставка/услуга/СМР.

5. Приложение № 7 „Технически спецификации“ също следва да бъде представено на кандидати, възложители по реда на ПМС 160 или ЗОП, когато в проектното предложение са включени – доставка, машина, съоръжение, оборудване и т.н.

**ВАЖНО:** След извършване на оценка на проектното предложение - **Приложение № 5** и **Приложение № 7** към административния договор следва да бъдат изготвени точно и коректно и да отговарят изцяло на одобрените разходи. Следва да имате предвид, че кандидатът се задължава да проведе процедура за избор на изпълнител по реда на ПМС 160 или ЗОП на база на допустимите разходи/спецификации, заложени в съответните приложения и няма право да се отклонява от одобрените такива.

Обръщаме внимание, че Техническите спецификации следва да бъдат предоставени от кандидата и във формат („word“ или „excel“), който позволява коректно нанасяне на данните в Приложение № 7. Много често се слагат формати, различни от оказаните, което затруднява и води до грешки при изготвяне на приложението.

**ВАЖНО:** Когато кандидатите са възложители по реда на ПМС 160 или ЗОП при изготвяне на административния договор в Приложение № 1, Приложение № 5 и/или 7 не следва да бъдат вписани марка и модел или може да бъде добавена думата „еквивалент“.

**7. Въпроси, зададени от страна на МИГ Костенец, относно прилагане на ПМС 160.**

**1. Относно Техническа спецификация/техническо задание;**

При изготвянето на техническата спецификация за публичната покана бенефициентите обвързани ли са и ако да, доколко са обвързани с техническите спецификации на активите описани в Таблицата за допустимите инвестиции и дейности /ТДИД/ и бизнес плана към проектното предложение? Последващият контрол включва ли контрол и върху това съответствие? Могат ли бенефициентите да залагат в публичната покана по-високи или по-ниски изисквания от тези в ТДИД или ако характеристиките са определени в конкретни стойности /примерно товароносимост 3500 кг., диаметър 100 мм, и т.н./ в техническото задание към публичната покана да залагат диапазон – от-до/минимум или максимум, който обхваща и техническите спецификации от ТДИД и бизнес плана?

 **- "Техническа спецификация за строителство"** е съвкупността от технически предписания, посочени в поканата за участие, които определят изискванията към характеристики на материалите и стоките по такъв начин, че те да отговарят на предвидената от бенефициента употреба. Тези характеристики трябва да включват ниво на изпълнение съгласно изискванията за опазване на околната среда, проектиране, което да отговаря на всички изисквания, включително достъп за лица с увреждания, и оценка на съответствието, работни характеристики, безопасност или размери, включително процедурите относно осигуряването на качеството, терминология, символи, изпитване и методи на изпитване, опаковане, маркиране и етикетиране. Те трябва да включват и правила за проектиране, изпитване, строителен надзор и условия за приемане на строителни работи и методи или технологии на строителство и всички други технически условия, които бенефициентът или кандидатът за безвъзмездна финансова помощ е в състояние да предпише по силата на закон или на подзаконови нормативни актове по отношение на завършен строеж и материалите или частите, включени в него.

* **"Техническа спецификация за услуги или стоки"** е спецификация в документ, с която се определят изискванията към характеристики на стока или услуга, като ниво на качество, нива на опазване на околната среда, проектиране, което да отговаря на всички изисквания, включително достъп за лица с увреждания, и оценка на съответствието, процес или метод на производство, употреба, безопасност, размери, изисквания по отношение на наименованието, под което стоката се продава, терминология, символи, изпитване и методи на изпитване, опаковане, маркиране, етикетиране, инструкции за експлоатация, процедури за оценяване на съответствието.

Предметът на поръчката и техническите спецификации следва да отговарят на заложеното в заявлението за подпомагане и финално одобреното със сключения Договор за предоставяне на финансова помощ.

 По отношение определянето на техническите спецификации следва да се спазват стриктно правилата на чл. 50 - 54 от ЗУСЕСИФ и ПМС № 160 от 1 юли 2016 г., отчитайки предмета на процедурата за избор с публична покана и възможностите, които законодателството предоставя на бенефициентите да изберат при определянето им.

По-специално, техническите спецификации трябва да осигуряват:

* **равен достъп** на кандидатите или участниците до процедурата за избор с публична покана, и
* **да не създават необосновани пречки** пред възлагането на процедурата за избор на изпълнител в условията на конкуренция.

Техническите спецификации не могат да съдържат:

* конкретен модел,
* източник или специфичен процес, който характеризира продуктите или услугите, предлагани от конкретен потенциален изпълнител,
* нито търговска марка, патент, тип или конкретен произход или производство,

което би довело до облагодетелстване или елиминиране на определени лица или някои продукти.

Всяко посочване в техническите спецификации на информация, насочваща към конкретен модел, източник, процес, търговска марка, патент или друго подобно, което би довело до облагодетелстването или елиминирането на определени лица или продукти, а когато предвид спецификата на предмета това е обективно невъзможно, след посочването им се добавят думите "или еквивалентно".

**Особено внимание бенефициентите, които не са възложители по смисъла на Закона за обществените поръчки следва да обърнат на следното**:

При подаване на заявлението за подпомагане, ако са представени независими оферти, в които се съдържат данни от вида на посочените по-горе, които насочват към конкретен модел, източник или процес, марка, патент, тип или др., или по друг начин биха могли да бъдат създадени необосновани пречки пред конкуренцията или по друг начин не би се осигурил равен достъп на участниците, при представяне на техническите спецификации, тези въпроси следва да бъдат елиминирани. Техническите спецификации за планираната процедурата за избор следва да бъдат в пълно съответствие със законодателството независимо от информацията, представена при кандидатстването.

**Специално по отношение на доставките**, **бенефициентите, които не са възложители по смисъла на Закона за обществените поръчки** следва да определят по такъв начин техническите спецификации, че комбинацията от техническите изисквания към предмета на доставката да не води до предопределянето на един единствено възможен продукт (често срещана грешка особено при доставката на моторни превозни средства или доставка на хардуер). Техническите параметри трябва да бъдат залагани чрез посочване на характеристиките на предмета на доставката с определяеми стойности – напр. „от – до“, или „минимум…“. Посочването на максимални стойности на дадена характеристика на предмета на поръчката трябва да се избягва, освен ако това не е обусловено от други изисквания извън конкретната процедура за избор с публична покана (напр. с цел осигуряване на работна съвместимост, ограничено пространство и др.). Поставянето на твърде специфични изисквания към някакъв елемент от предмета на доставката, който самостоятелно или в комбинацията с други изисквания няма аналог, също е недопустимо.

**2. В ИСУН е въведена нова опция „провеждане на процедури по ПМС 160/2016 преди сключване на договор за БФП. За да е приложима тя трябва да е заложена от УО/МИГ още при създаване на самата процедура в ИСУН и предоставя възможността кандидат, който вече е подал проектно предложение, но още не е сключил договор за БФП да проведе публична покана по реда на ПМС 160.**

**Смятаме, че тази опция е практична и полезна за кандидатите, в случаите когато някои от тях биха избрали изпълнителите си на свой риск преди одобрение на проекта, за да не се променят цените, да изтече валидността на офертите или ако имат спешна необходимост в производството от активите включени в проекта, доколкото понякога процесът на одобрение на проектите е твърде дълъг.**

**В новото Ръководство на бенефициента, както и в Процедурата за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от ЕЗФРСР, публикувани на сайта на ДФЗ са предвидени: последващ контрол върху процедури по ПМС 160 проведени преди подаване на проекта и последващ контрол върху процедури по ПМС 160 след сключване на договора за БФП. Няма процедура за последващ контрол на избор на изпълнители по ПМС 160 след подаване на проекта и преди сключване на договора за БФП.**

**Въпрос: Допустимо ли е според УО/ДФЗ да се провеждат процедури за избор на доставчици и изпълнители от бенефициентите по ПРСР след подаване на проекта и преди подписване на договор за БФП и ако да коя процедура за последващ контрол ще се прилага за тях.**

Може би имате предвид актуализацията на ИСУН от
18.12.2020 г. …“В модул "Е-кандидатстване", е създадена нова секция "Моите е-тръжни процедури" в раздел "Е-тръжни процедури". Чрез посочената секция е създадена възможност кандидати да обявяват процедури за избор на изпълнител преди приключването на процеса по оценка и сключване на договор за БФП“.

Да, тази възможност е предвидена от ИСУН и може да се използва след подаване на проектното предложения, но тя може да си прилага, ако това е разписано в нормативната уредба.

Провеждането на процедура по реда на ПМС 160 се извършва след сключване на административен договор и при спазване на утвърдената Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от ЕЗФРСР, качена на официалната страница на ДФ „Земеделие“. Това изрично е заложено и в чл. 2, ал. 3 от административния договор. Кандидатът следва да обяви процедура, когато ДФ „Земеделие“ вече е одобрил допустимите разходи и процента на субсидия.

**3. Има ли конкретно определение за разделяне на предмета на поръчката/обекта на публичната покана? По какъв критерий определяме кога активите са сходни и трябва да се обединяват в една процедура с по-висока стойност? Примерно по други програми има дадено помощно указание – приложимо ли е и за ПРСР?**

С оглед недопускане разделяне на предмета на процедурата бенефициентът се ръководи от Общия терминологичен речник, свързан с обществените поръчки (СРV - приет с Регламент (ЕО) № 2195/2002 на Европейския парламент и на Съвета от 5 ноември 2002 г. и неговите последващи изменения). Предметът на процедурата следва да включва доставката на всички стоки или изпълнението на всички услуги, които са

функционално свързани помежду си, независимо в кой раздел от бюджета на проекта са предвидени съответните разходи. Под „функционално свързани“ следва да се разбира стоки/услуги, които се използват за същите или сходни нужди. Същевременно, допустимо е артикули от различни видове да се възлагат чрез отделни процедури, дори когато се съдържат в един и същи ред на бюджета.

 **Отговор от страна ДФЗ:** Няма конкретно определение за разделяне на предмета на поръчката/обекта на публичната покана.

**4. Можете ли да посочите конкретни примери за дискриминационни критерии за оценка на офертите в публична покана, за да се избягват такива грешки?**

**Отговор от страна на ДФЗ:**

Съгласно чл. 3 от ПМС № 160 от 1 юли 2016 г. - Определянето на изпълнител при провеждане на процедура за избор на изпълнител с публична покана се извършва въз основа на икономически най-изгодната оферта. Икономически най-изгодната оферта се определя въз основа на един от следните критерии за възлагане:

* най-ниска цена;
* ниво на разходите, като се отчита разходната ефективност, включително разходите за целия жизнен цикъл;
* оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на поръчката.

 В тази връзка Ви информираме за най-често допусканите грешки при определянето на критериите за възлагане на процедура за избор на изпълнител:

1. Начина за определяне на оценката по всеки показател, посочен в методиката за комплексната оценка не дава възможност да се оцени нивото на изпълнение, предложено във всяка оферта, в съответствие с предмета на поръчката и техническите спецификации, ако има такива;
2. Начина за определяне на оценката по всеки показател, посочен в методиката за комплексната оценка не дава възможност да бъдат сравнени и оценени обективно подадените оферти;
3. Начина за определяне на оценката по всеки показател, посочен в методиката за комплексната оценка не осигурява на кандидатите за изпълнител достатъчно информация за правилата, които ще се прилагат при определяне на оценката по всеки показател;
4. При критерий „оптимално съотношение качество/цена” се допускат неясни и субективни качествени показатели в методиката за оценка, създаващи риск от допускане на субективизъм при работата на оценителите, които участват в разглеждането и оценката на офертите;
5. Методиката за оценка не съдържа точни указания за съдържанието на предложението по всеки един от показателите, т.е. какво следва да предложат участниците, за да изпълнят изискванията на бенефициентите, които не са възложители по смисъла на Закона за обществените поръчки;
6. При използване на качествени показатели, които са количествено неопределими, не са определени максимално ясни критерии за оценка на офертите;
7. Методиката за оценка не съдържа минимално и максимално допустимите стойности на количествените показатели, което е води до предлагане на нереални/нереалистични стойности (например: нереално кратки срокове за изпълнение, нереалистични гаранционни срокове и др.)
8. Методика за оценка при които практически става невъзможно да се избере изпълнител, който предлага оптимално съотношение качество/цена, тъй като при оценяването на офертите се използва на методика за оценка с голям диапазон по отделните качествени показатели (напр.: стъпка 1: 1 точка, стъпка 2: 50 точки, стъпка 3: 100 точки);
9. Показателите, включени в критериите за възлагане на процедура за избор на изпълнител, не са свързани с предмета на поръчката;
10. Включването на критерии за подбор като показатели за оценка на офертите;
11. Залагането на формули, при които най-много точки се присъждат на средни стойности;
12. Оценяване на предложения / оферти, които не отговарят на изискванията на бенефициента;
13. Включването на показатели за оценка, които отчитат времето за извършване на плащанията (отложено или разсрочено плащане) или оценяване на размера или отказа от авансово плащане, когато се предвижда предоставяне на аванс;
14. Използването на пълнотата и начинът на представяне на информацията в изисканите от възложителя документи (планове, графици, организация на изпълнение) и др.

**II. Въпроси относно ангажименти в периода на мониторинг**

**1. Въпрос, свързан с производствената програма:**

**1.1. Кои показатели от Производствената и търговска програма ще се проследяват в периода на мониторинг – само приходите или и количеството произведена продукция?**

В сключените договори за финансово подпомагане по подмярка 19.2 е залегнал следния текст: Когато за период от всеки 12 месеца, считано от датата на получаване на окончателно плащане до изтичане на срока по чл. 6, ал. 4 от договора, неизпълнението на задължението на бенефициента по отношение задълженията, включени в Приложение № 2 съгласно одобрената производствена и търговска програма (ако има такава) е по-голямо от 50 на сто от тях, ФОНДЪТ претендира възстановяване на изплатената финансова помощ по този договор.

От това следва, че ако в производствената програма в Приложение № 2 от договора са залегнали приходи и количества, то и двата показателя ще се проследяват в периода на мониторинг.

Стандартно в Приложение 2 към договорите по подмярка 19.2 се прилага таблицата с производствената и търговска програма от одобрения бизнес план по проекта, което още веднъж потвърждава, че следва да се проследяват приходи и количества.

**1.2. В договора за БФП, образец за МИГ е заложено, че цялата получена помощ подлежи на връщане ако не са изпълнени мин. 50% от показателите в производствената програма. Това означава ли, че ако са изпълнени миниум 50% от приходите, дори да не са изпълнени 100% от тях бенефициентите не подлежат на други санкции и не следва да възстановяват средства?**

Санкции не се прилагат, когато изпълнение на показателите е равно или по – голямо от 50%. Независимо от постигане на заложеното минимално изискване за показателите в бизнес плана, задължението ще се смята за изпълнено, само ако въз основа на така постигнатите показатели не се нарушават други разпоредби и изисквания за допустимост, заложени в договора/насоките за кандидатстване по съответния прием, напр. средногодишна натовареност /капацитет на техниката/използване на собствени суровини/ количества био продукция и т.н.

2**. Как ще се проследява изискването за поддържане на средносписъчен брой на персонала за 3 години – за календарна година или за 36 последователни месеца от получаване на окончателно плащане? С какви документи ще се доказва, доколкото проектът може да е получи плащане в средата или края на годината и би следвало изискването за новоназначени лица или другите показатели като приходи да се проверява само за месеците след получаване на плащането, а не като среден за цялата година, в която е получено плащането.**

Съгласно т. 11 от раздел „Документи за съответствие с критериите за подбор, за които е получено предимство пред други кандидати“ от Приложение № 8 „Документи към искане за междинно/окончателно плащане по подмярка 19.2“ към сключените договори, е посочена за представяне „Справка за средносписъчен брой на персонала към последен приключен междинен период преди датата на подаване на заявката за плащане, изчислен по Методиката за изчисляване на списъчния и средния списъчен брой на персонала, публикувана на сайта на НСИ, заверена от бенефициента, от която да е видно изпълнение на критерия за подбор, касаещ поддържане на броя на назначените лица към датата на кандидатстване и увеличение на броя на персонала към датата на подаване на искане за плащане“.

Проследяване на средносписъчен брой на персонала в периода на мониторинг се извършва съгласно указанията дадени в Методиката за изчисляване на списъчния и средния списъчен брой на персонала, публикувана на сайта на НСИ.

Допълнителни административни проверки за спазване на критерия за подбор се извършват и служебно в регистрите на НАП.

**3. Подлежи ли на задължителна застраховка за периода на мониторинг софтуерът? В приложението „Застрахователни рискове по видове застраховки в зависимост от инвестициите, обект на подпомагане“ за задължително застраховане са описани различни видове инвестиции в т.ч. „машини, съоръжения, оборудване, обзавеждане“. Бихте ли потвърдили че, софтуерът не попада под никое от тези определения, защото е нематериален актив и описаните застрахователни събития са неприложими за него?**

Съгласно клаузите на сключените договори за финансово подпомагане по подмярка 19.2, бенефициентът е длъжен да сключи и поддържа валидна застраховка на активите, предмет на подпомагане (вкл. по отношение на разходите за създаване на трайни насаждения), на неговата действителна стойност за срок от датата на подаване на заявка за плащане до изтичане на срока на мониторинг без право на подзастраховане. Под определението „активи“ следва да се разбира „дълготрайни материални активи“ и „дълготрайни нематериални активи“ по смисъла на чл. 50 и чл. 51 от ЗКПО. В този смисъл всички активи, които попадат в тези определения, следва да бъдат застраховани. Софтуерът е инвестиция в програмен продукт, който е дълготраен нематериален актив, може да се причисли към категория „оборудване“ и следва да се застрахова за рисковете, посочени в раздел „Машини, съоръжения и оборудване“.

**4. Следва ли да се спазват критериите за оценка през периода на мониторинг?**

Критериите за допустимост, критериите за подбор, както и всички други ангажименти, поети в административния договор (напр. поддържане на минимален размер земя, бр. животни, био производство, приходи, количества продукция и т.н.) следва да се спазват до изтичане на срока на мониторинг.

**5. Може ли да не се полага печат от банката на платежните нареждания и банковите извлечения на МИГ, ползвател по подмярка 19.4?**

Предоставените платежни документи следва да са заверени от обслужващата банка.

**6. Кога започва да тече срокът за започване на реалното изпълнение на инвестицията?**

Бенефициентът трябва да започне реалното изпълнение на инвестицията и/или дейностите в срок не по-дълъг от шест месеца от датата на подписване на договора.

Бенефициентите, възложители по ПМС 160, трябва да започнат реалното изпълнение на инвестицията в срок не по-дълъг от шест месеца от получаване на последното по време решение на ФОНДА за съгласуване на определянето на изпълнител за дейностите по строителство, услуги и/или доставки на стоки по одобрения проект, когато в него са предвидени разходи, които изпълняват условията на чл. 50, ал. 2 от ЗУСЕСИФ.

Бенефициентите, възложители по ЗОП, трябва да започнат реалното изпълнение на инвестицията в срок до шест месеца от сключването на допълнително споразумение с ФОНДА към договора за вписване на избраните изпълнители за разходите по одобрения проект.

“Надлежни доказателства за започване на изпълнението“ са: документ за извършено авансово или частично плащане в размер не по-малък от 20 на сто от размера на одобрената субсидия, издадена фактура за сума над посочения размер, подписани приемо-предавателни протоколи за извършени дейности по проекта на стойност не по-малка от посочената или др. подобни документи, удостоверяващи, че БЕНЕФИЦИЕНТЪТ е започнал изпълнението по отношение на инвестиция.

**7. Какъв е срокът за подаване на искане за окончателно плащане?**

Съгласно текстовете на договорите по подмярка 19.2, бенефициентите трябва да подадат искане за окончателно плащане до изтичане на срока за извършване на инвестицията, посочен в договора.

!!!Да се има предвид, че не е предвиден едномесечен срок за окомплектоване и подаване на заявка след изтичане на срока за изпълнение, заложен в договора.

**7. Какъв е срокът за подаване на искане за авансово плащане за възложители по ЗОП/ПМС 160?**

Съгласно изискванията на сключените договори по подмярка 19.2, авансовото плащане може да бъде заявено не по-късно от шест месеца след съгласуване на обществената поръчка/ процедурата за избор на изпълнител по ЗУСЕСИФ и сключване на допълнително споразумение с ДФЗ - РА по административния договор за вписване на избрания изпълнител, т.е шестмесечният срок започва да тече от датата на сключване на допълнителното споразумение.

Обръщаме внимание, че бенефициентите възложели по ЗОП/ПМС 160, следва да подадат искане за авансово, междинно или окончателно плащане след съгласуване на обществените поръчки/процедурите за избор на изпълнител с публична покана (ПМС 160) от страна на ДФЗ и сключване на допълнително споразумение с Фонда по административния договор за вписване на избрания изпълнител.

Бенефициентът може да получи авансово плащане в размер до 50 на сто от стойността на одобрената финансова помощ за инвестиционни разходи, посочени в Приложение № 1 „Таблица за одобрени инвестиции и дейности“ от договора и които са в съответствие с чл. 45 от Регламент (ЕС) № 1305/2013 г., но само в случай че надвишават левовата равностойност на 2000 евро.

Бенефициентите, които са възложители по ЗОП имат право на авансово плащане не повече от два пъти за периода на изпълнение на проекта, а останалите бенефициента имат право на авансово плащане не повече от един път за периода на изпълнение на проекта.